pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สธ.ชู 3 แนวทาง “ลด เลี่ยง ดูแล” ปกป้องผู้สูงอายุไร้โควิด-19 [กระทรวงสาธารณสุข]
วันอังคารที่ 23 มิถุนายน 2563
สธ.ชู 3 แนวทาง “ลด เลี่ยง ดูแล” ปกป้องผู้สูงอายุไร้โควิด-19 [กระทรวงสาธารณสุข]
สธ.ชู 3 แนวทาง “ลด เลี่ยง ดูแล” ปกป้องผู้สูงอายุไร้โควิด-19
กระทรวงสาธารณสุข เสนอ 3 แนวทาง “ลด เลี่ยง ดูแล” ให้ผู้สูงอายุปลอดภัยจากโรคโควิด 19 ลดการสัมผัส/ใกล้ชิด เลี่ยงพื้นที่แออัด/ออกไปข้างนอกบ้านเท่าที่จําเป็น และดูแลสุขภาพ ความสะอาดที่อยู่อาศัย ย้ําบุตรหลานที่ทํางานนอกบ้าน ไม่นําเชื้อเข้าบ้าน ป้องกันผู้สูงอายุเจ็บป่วย
วันนี้ (23 มิถุนายน 2563) ที่ศูนย์ปฏิบัติการด้านข่าวโรคติดเชื้อไวรัสโคโรนา 2019 กระทรวงสาธารณสุข จ.นนทบุรี แพทย์หญิงพรรณพิมล วิปุลากร อธิบดีกรมอนามัย กล่าวถึงแนวทางการป้องกันโรคโควิด 19 ในผู้สูงอายุ ว่า ผู้สูงอายุเป็นกลุ่มเสี่ยงต่อการติดเชื้อได้ง่าย และส่วนใหญ่มีโรคประจําตัว เช่น โรคเบาหวาน ความดันโลหิตสูง โรคระบบทางเดินหายใจ อาจทําให้มีอาการรุนแรงและมีความเสี่ยงเสียชีวิตสูง จากข้อมูลต่างประเทศพบว่าการเสียชีวิตมีความสัมพันธ์กับอายุที่เพิ่มสูงขึ้น โดยในประเทศจีนและอิตาลี มีรายงานการเสียชีวิตในช่วงวัย 70-79 ปี อยู่ที่ร้อยละ 8.0 และ 9.6 ตามลําดับ สําหรับประเทศไทย กรมควบคุมโรค รายงานอัตราการเสียชีวิตจากโควิด 19 (ณ วันที่ 1 มิถุนายน 2563) พบว่า ในช่วงอายุ 60-69 ปี มีอัตราเสียชีวิตร้อยละ 5.0 และอายุ 70 ปีขึ้นไป ร้อยละ 12.7 ส่วนใหญ่เป็นเพศชายมากกว่าเพศหญิง
แพทย์หญิงพรรณพิมลกล่าวต่อว่า ด้วยความกังวลต่อการเจ็บป่วยของผู้สูงอายุจากโควิด 19 ควรให้ความสําคัญการดูแลเป็นพิเศษ เริ่มจากตัวผู้สูงอายุควรออกนอกบ้านเท่าที่จําเป็น หากจําเป็นต้องออกนอกบ้าน ควรสวมหน้ากากผ้าหรือหน้ากากอนามัยทุกครั้ง ไม่ใช้มือสัมผัสใบหน้า ตา ปาก จมูก เว้นระยะห่างอย่างน้อย 2 เมตร ต้องหมั่นล้างมือทําความสะอาดโดยเฉพาะก่อนรับประทานอาหาร และใช้ช้อนกลางส่วนตัว ใช้ช่องทางออนไลน์หรือโทรศัพท์พูดคุยกับบุตรหลาน ส่วนผู้ดูแลผู้สูงอายุต้องสวมหน้ากากตลอดเวลา จัดเตรียมยาประจําตัวของผู้สูงอายุให้พร้อม ส่วนบุตรหลานที่ไปทํางานนอกบ้านต้องเลี่ยงการอยู่ในสถานที่แออัดเพื่อป้องกันการติดและนําเชื้อเข้าบ้าน รวมทั้งควรอาบน้ําเมื่อกลับถึงบ้านหรือก่อนเข้าหาผู้สูงอายุ และหากเดินทางกลับจากพื้นที่เสี่ยง ควรสังเกตอาการตัวเอง หากมีไข้ ไอจาม ให้ไปพบแพทย์เพื่อตรวจวินิจฉัย และควรแยกตัวเองเพื่อสังเกตอาการ
สําหรับศูนย์ดูแลผู้สูงอายุจะต้องเข้มงวดทุกด้าน คัดกรองทุกคนที่เข้าอาคาร ทําความสะอาดจุดหรือบริเวณที่มีการใช้ร่วมกัน โรงครัวหรือโรงอาหารต้องดําเนินการให้ถูกต้องตามหลักสุขาภิบาลอาหาร จัดให้มีภาชนะและของใช้ส่วนตัวสําหรับผู้สูงอายุ งดหรือหลีกเลี่ยงการจัดกิจกรรม ควรรับบริจาคเงินผ่านระบบออนไลน์
“เจ้าหน้าที่สาธารณสุข ผู้ดูแลผู้สูงอายุต้องยึด 3 แนวทาง 1.ลดการสัมผัส ลดการใกล้ชิด สวมหน้ากากอนามัยลดการแพร่เชื้อ เยี่ยมติดตามผ่านออนไลน์/โทรศัพท์ 2.เลี่ยงการชุมนุมแออัด จํากัดจํานวนคน/เว้นระยะห่างการเข้าเยี่ยม เลี่ยงให้ผู้สูงอายุออกไปข้างนอก ใช้บริการส่งยาถึงบ้านแทนการไปรับยาเองที่โรงพยาบาล และ 3.ดูแลสุขภาพ พักผ่อนให้เพียงพอ เพื่อให้ผู้สูงอายุปลอดภัยจากโควิด 19” อธิบดีกรมอนามัยกล่าว
รัฐบาลไทย-ข่าวทำเนียบรัฐบาล-นายกรัฐมนตรีระบุรัฐบาลเตรียมมาตรการช่วยเหลือชาวนา เพื่อบรรเทาความเดือนร้อนเกษตรกรชาวนาทั้งระบบ
วันอังคารที่ 8 พฤศจิกายน 2559
นายกรัฐมนตรีระบุรัฐบาลเตรียมมาตรการช่วยเหลือชาวนา เพื่อบรรเทาความเดือนร้อนเกษตรกรชาวนาทั้งระบบ
นายกรัฐมนตรีระบุรัฐบาลเตรียมมาตรการช่วยเหลือชาวนา เพื่อบรรเทาความเดือนร้อนเกษตรกรชาวนาทั้งระบบ
วันนี้ (8 พฤศจิกายน 2559) เวลา 13.40 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวถึงมาตรการให้ความช่วยเหลือชาวนาทั้งระบบว่า ได้สั่งการ ให้กระทรวงการคลังไปพิจารณาถึงเรื่องหนี้สินของชาวนา เพื่อจะให้ความช่วยเหลืออย่างเหมาะสมตามหลัก ของกฎหมาย และเสถียรภาพด้านการเงินการคลังของประเทศในปัจจุบัน พร้อมกล่าวยอมรับว่า เห็นใจชาวนาทุกคนที่ประสบปัญหาราคาข้าวตกต่ํา แต่ถ้าจะนํางบประมาณมาแก้ไขปัญหาให้กับเกษตรกรจํานวนมากพร้อมกันทีเดียวจะสร้างปัญหาให้กับงบประมาณด้านอื่น ๆ ไปด้วย
อย่างไรก็ตาม นายกรัฐมนตรีกล่าวว่า ขณะนี้ทุกภาคส่วน ทั้งภาคประชาชน ภาคธุรกิจ และภาคเอกชนได้ให้ความร่วมมือในการแก้ไขปัญหาราคาข้าวตกต่ํา ซึ่งถือว่าเป็นเรื่องที่น่ายินดีที่ช่วยกันแก้ไขปัญหาจนสามารถบรรเทาความเดือดร้อนของเกษตรกรชาวนาได้ในเบื้องต้น แต่ถ้าสามารถทําได้อย่างต่อเนื่อง และยั่งยืนจะทําให้เกษตรกรชาวนามีความเข้มแข็งมากขึ้น โดยเฉพาะต้องมีการรวมกลุ่มในรูปแบบของสหกรณ์ที่ผลิตข้าว สีข้าวไว้บริโภคเองภายในประเทศ และส่งออกเพื่อขายข้าวให้กับต่างประเทศ ซึ่งสหกรณ์การเกษตรจะต้องมีความเข้มแข็งมากขึ้นเพื่อที่จะสามารถช่วยเหลือกลุ่มเกษตรกรชาวนาให้มีความมั่นคงยิ่งขึ้นต่อไป
---------------------------------------
กลุ่มประชาสัมพันธ์และเผยแพร่
รัฐบาลไทย-ข่าวทำเนียบรัฐบาล-ศรีแสงธรรม
วันอังคารที่ 1 ตุลาคม 2562
ศรีแสงธรรม
นางกนกวรรณ วิลาวัลย์ รัฐมนตรีช่วยว่าการกระทรวงศึกษาธิการ และคณะผู้บริหารกระทรวงศึกษาธิการ เยี่ยมชมการจัดการศึกษาและแหล่งเรียนรู้ตามแนวคิด "Silicon Valley" ศูนย์รวมพลคนอัจฉริยะแห่งเมืองอุบลราชธานี
เมื่อวันศุกร์ที่ 27 กันยายน 2562 นางกนกวรรณ วิลาวัลย์ รัฐมนตรีช่วยว่าการกระทรวงศึกษาธิการ และคณะผู้บริหารกระทรวงศึกษาธิการ เยี่ยมชมการจัดการศึกษาและแหล่งเรียนรู้ตามแนวคิด "Silicon Valley" ศูนย์รวมพลคนอัจฉริยะแห่งเมืองอุบลราชธานี ณ โรงเรียนศรีแสงธรรม อําเภอโขงเจียม จังหวัดอุบลราชธานี โรงเรียนเอกชนการกุศลในพระพุทธศาสนา โดยมีพระครูวิมลปัญญาคุณ เป็นผู้รับใบอนุญาต และมีนางสาวจิราภรณ์ ว่องไว เป็นผู้อํานวยการโรงเรียน ตลอดจนนักเรียน ให้การต้อนรับ
รมช.ศึกษาธิการ กล่าวภายหลังรับฟังสรุปผลการจัดการศึกษา ว่า โรงเรียนศรีแสงธรรม ถือเป็นโรงเรียน “พระทํา” จริง ๆ ซึ่งพ้องเสียงกับคําว่า พระธรรม เพราะโรงเรียนก่อตั้งโดยพระครูวิมลปัญญาคุณ เจ้าอาวาสวัดป่าศรีแสงธรรม ด้วยโจทย์ของความขาดแคลนการศึกษาของเด็ก ๆ ในพื้นที่นี้ จึงก่อตั้งโรงเรียนศรีแสงธรรมตามชื่อวัด ตั้งแต่ปี 2553 และมีอาคารเรียนแบบบ้านดินที่สร้างขึ้นด้วยเงินบริจาคและน้ําพักน้ําแรงของเด็ก ๆ ที่จะเข้ามาเรียน เพียงหลังเดียวเท่านั้น
ต่อมาได้ศึกษาค้นคว้าการใช้ประโยชน์จากแสงอาทิตย์ ด้วยการทดลองผลิตไฟฟ้าด้วยพลังงานแสงอาทิตย์เพื่อใช้ในโรงเรียน และส่งผลงานและโครงงานเข้าประกวดต่าง ๆ จนได้รับรางวัลระดับประเทศมากมาย นํามาสู่การติดตั้งโซลาร์เซลล์ขนาด 6 กิโลวัตต์ เพื่อผลิตไฟฟ้าใช้ในโรงเรียนอย่างจริงจัง สามารถช่วยลดค่าใช้จ่ายค่าไฟฟ้าจากเดือนละ 6,000 บาท เหลือเพียง 40 บาท เท่านั้น ทั้งยังมีการจัดหลักสูตรวิชาโซล่าร์เซลล์ของโรงเรียน การบริหารจัดการพลังงาน ในส่วนด้านวิชาการนั้น มีการบูรณาการในรูปแบบสหวิชา และ STEM Education ที่เน้นการปฏิบัติ รวมทั้งนําหลักปรัชญาของเศรษฐกิจพอเพียงมาประยุกต์กับการจัดการศึกษาในทุกมิติ และส่งเสริมคุณธรรมจริยธรรมแก่นักเรียนด้วยการนั่งสมาธิก่อนเข้าเรียนทุกวันด้วย
สิ่งต่าง ๆ เหล่านี้ ถือว่ามีคุณค่าอย่างมากต่อวงการศึกษาไทย และเป็นต้นแบบที่ดีที่หน่วยงานที่เกี่ยวข้องกับการจัดการศึกษาทั้งในระบบ นอกระบบ และการศึกษาตามอัธยาศัย ควรมาศึกษาดูงานเพื่อนําไปปรับใช้ให้เหมาะสมกับบริบทของในแต่ละพื้นที่ อาทิ การปลูกป่า 3 อย่าง ประโยชน์ 4 อย่าง, การจัดการศึกษาแบบสหวิชา ได้แก่ วิทยาศาสตร์ คณิตศาสตร์ ศิลปะ คอมพิวเตอร์ และการงานอาชีพ, การผลิตพลังงานไฟฟ้าแสงอาทิตย์ด้วยโซล่าร์เซลล์, การปลูกกาแฟเพื่อส่งเสริมอาชีพ เป็นต้น
ในโอกาสนี้ รมช.ศึกษาธิการ ได้เยี่ยมชมนิทรรศการผลงานของสํานักงาน กศน. ในพื้นที่จังหวัดอุบลราชธานี ซึ่งนํามาจัดแสดงไว้ในโรงเรียน โดยกล่าวย้ําว่า เราเป็นคน กศน. ต้องสนับสนุนผลิตภัณฑ์ที่มาจาก กศน. เพราะเป็นของดีมีคุณภาพ ใช้งานได้จริง คงทน และขณะนี้ได้ส่งเสริมการขายผลิตภัณฑ์ กศน. ให้ WOW เพื่อเข้าสู่ระบบเชิงพาณิชย์ต่อไป
นวรัตน์ รามสูต: สรุป/เรียบเรียง
อิทธิพล รุ่งก่อน: ถ่ายภาพ
กลุ่มประชาสัมพันธ์ สร.ศธ.: รายงาน
รัฐบาลไทย-ข่าวทำเนียบรัฐบาล-นายกรัฐมนตรีรับมอบเงินบริจาคช่วยเหลือผู้ประสบอุทกภัยภาคใต้  ระบุรัฐบาลจะนำไปใช้จ่ายให้เกิดประโยชน์คุ้มค่าที่สุด พร้อมขอคนไทยทุกคนร่วมส่งกำลังใจให้พี่น้องชาวใต้
วันศุกร์ที่ 27 มกราคม 2560
นายกรัฐมนตรีรับมอบเงินบริจาคช่วยเหลือผู้ประสบอุทกภัยภาคใต้  ระบุรัฐบาลจะนําไปใช้จ่ายให้เกิดประโยชน์คุ้มค่าที่สุด พร้อมขอคนไทยทุกคนร่วมส่งกําลังใจให้พี่น้องชาวใต้
นายกรัฐมนตรีรับมอบเงินบริจาคช่วยเหลือผู้ประสบอุทกภัยภาคใต้ สมทบกองทุนช่วยเหลือผู้ประสบสาธารณภัยฯ รวม 14.2 ล้านบาท ระบุจะใช้จ่ายเงินบริจาคเพื่อช่วยเหลือพี่น้องชาวใต้ให้เกิดประโยชน์คุ้มค่าที่สุด พร้อมขอให้คนไทยทุกคนร่วมส่งกําลังแรงใจให้พี่น้องชาวภาคใต้
วันนี้ (27 ม.ค.60) เวลา 13.30 น. ณ ห้องสีม่วง ตึกไทยคู่ฟ้า ทําเนียบรัฐบาล พลเอก ประยุทธ์ จันทร์โอชา นายกรัฐมนตรี รับมอบเงินบริจาคช่วยเหลือผู้ประสบอุทกภัยภาคใต้ สมทบเข้ากองทุนช่วยเหลือผู้ประสบสาธารณภัย สํานักนายกรัฐมนตรี จากคณะบุคคลภาครัฐและภาคเอกชน รวม 3 คณะโดยมีนายออมสิน ชีวะพฤกษ์ รัฐมนตรีประจําสํานักนายกรัฐมนตรี นายจิรชัย มูลทองโร่ย ปลัดสํานักนายกรัฐมนตรี นางพัชราภรณ์ อินทรียงค์ รองปลัดสํานักนายกรัฐมนตรี เข้าร่วมด้วย
นายกรัฐมนตรีได้รับมอบเงินบริจาคจากคณะบุคคลภาครัฐและภาคเอกชน ตามลําดับ ดังนี้ 1. บริษัท เอ็มเค เรสโตรองต์ กรุ๊ป จํากัด (มหาชน) โดยนายสมชาย หาญจิตต์เกษม ประธานเจ้าหน้าที่ปฏิบัติการพร้อมคณะ เป็นผู้แทนมอบเงินบริจาค จํานวน 10,000,000 บาท 2. ผู้ว่าราชการจังหวัดศรีสะเกษ ข้าราชการ และประชาชน โดยนายธวัช สุระบาล ผู้ว่าราชการจังหวัดศรีสะเกษ พร้อมสมาชิกหอการค้าจังหวัด เป็นผู้แทนมอบเงินบริจาค จํานวน 2,200,000 บาท และ 3. พล.ต.อ.อัศวิน ขวัญเมือง ผู้ว่าราชการกรุงเทพมหานคร พร้อมคณะ มอบเงินบริจาค จํานวน 2,000,000 บาท รวมเป็นเงินบริจาคจํานวน 14,200,000 บาท
โอกาสนี้ นายกรัฐมนตรีได้กล่าวขอบคุณคณะบุคคลภาครัฐและเอกชนที่ได้นําเงินมาบริจาคช่วยเหลือผู้ประสบอุทกภัยภาคใต้ สมทบกองทุนช่วยเหลือผู้ประสบสาธารณภัย สํานักนายกรัฐมนตรี ในวันนี้ พร้อมกล่าวว่า เงินบริจาคทั้งหมดจะไม่สูญเปล่า รัฐบาลจะใช้จ่ายเงินบริจาคให้เกิดประโยชน์อย่างคุ้มค่าที่สุด เพื่อช่วยเหลือพี่น้องชาวใต้ในพื้นที่ที่ประสบกับอุทกภัยทั้ง 12 จังหวัด โดยการช่วยเหลือในระยะเร่งด่วนนี้ จะได้นําเงินไปใช้จ่ายเพื่อการซ่อมแซมบ้านเรือนที่อยู่อาศัยของประชาชน ร่วมกับเงินงบประมาณอุดหนุนจากรัฐบาลที่เป็นไปตามระเบียบของทางราชการด้วย ทั้งนี้ จากที่นายกรัฐมนตรีและคณะ ได้ลงพื้นที่จังหวัดสุราษฎร์ธานีเมื่อวานนี้ (26 ม.ค.60) เพื่อตรวจติดตามสถานการณ์พร้อมเยี่ยมเยียนให้กําลังใจประชาชนผู้ประสบอุทกภัย นั้น ตามที่ได้พบปะพูดคุยกับพี่น้องชาวภาคใต้ ก็พบว่าพี่น้องผู้ประสบอุกภัยต่างก็ต้องการกําลังใจจากคนไทยเป็นอย่างมาก นายกรัฐมนตรีจึงขอให้คนไทยทุกคนได้ร่วมใจกันส่งกําลังแรงใจให้กับพี่น้องชาวภาคใต้ ให้สามารถผ่านพ้นสถานการณ์อุทกภัยในครั้งนี้ไปด้วยกัน
-----------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-‘รัฐมนตรีเกษตรฯ’ พร้อมรัฐมนตรีช่วยว่าการกระทรวงเกษตรฯ ทั้ง 2 เข้าสักการะสิ่งสิ่งศักดิ์สิทธิ์ภายในกระทรวงฯ
วันศุกร์ที่ 1 ธันวาคม 2560
‘รัฐมนตรีเกษตรฯ’ พร้อมรัฐมนตรีช่วยว่าการกระทรวงเกษตรฯ ทั้ง 2 เข้าสักการะสิ่งสิ่งศักดิ์สิทธิ์ภายในกระทรวงฯ
‘รัฐมนตรีเกษตรฯ’ พร้อมรัฐมนตรีช่วยว่าการกระทรวงเกษตรฯ ทั้ง 2 เข้าสักการะสิ่งสิ่งศักดิ์สิทธิ์ภายในกระทรวงฯ ก่อนเริ่มงาน พร้อมเดินหน้าแก้ปัญหาปากท้องเกษตรกรเป็นอันดับแรก
นายกฤษฎา บุญราช รัฐมนตรีว่าการกระทรวงเกษตรและสหกรณ์ พร้อมด้วย นายลักษณ์ วจนานวัช และ
นายวิวัฒน์ ศัลยกําธร รัฐมนตรีช่วยว่าการกระทรวงเกษตรและสหกรณ์ เดินทางเข้าสักการะสิ่งศักดิ์สิทธิ์ภายในกระทรวงเกษตรและสหกรณ์ ประกอบด้วย ศาลพระภูมิเจ้าที่ ศาลท้าวเวสสุวรรณ ศาลตา - ยาย และ พระพิรุณทรงนาคทั้งสององค์ ทั้งนี้รัฐมนตรีว่าการกระทรวงเกษตรฯ เปิดเผยว่า ได้มอบหมายให้รัฐมนตรีช่วยว่าการกระทรวงเกษตรฯ ทั้ง 2 รับหน้าที่ดูแลงานคนละ 2 กลุ่มภารกิจ โดยนายลักษณ์ ดูแลกลุ่มภารกิจด้านผลผลิตและการตลาด ส่วนนายวิวัฒน์ ดูแลกลุ่มภารกิจด้านขั้นตอนการผลิตสินค้าเกษตร และหลักปรัชญาเศรษฐกิจพอเพียง เป็นต้น
สําหรับภารกิจใน 3 เดือนแรก จะเน้นการแก้ปัญหาปากท้องของเกษตรกรเป็นหลัก เช่น หากส่งเสริมให้ปลูกพืชชนิดใด จะต้องขายได้ราคาไม่ต่ํากว่าทุน โดยในการดําเนินงานจะเข้าไปดูมาตรการและนโยบายที่ประสบผลสําเร็จ จะนํามาขยายผลและดําเนินการต่อ ส่วนมาตรการใดที่ติดขัดปัญหาก็จะเข้าไปปรับปรุงให้ดีขึ้น นอกจากนี้จะเร่งดําเนินมาตรการผลักดันการใช้ยางภายในประเทศ การสร้างความเข้มแข็งในระบบสหกรณ์ การทําการเกษตรแบบแปลงใหญ่ และการแก้ปัญหาไอยูยู เป็นต้น
ทั้งนี้ในช่วงบ่าย รัฐมนตรีว่าการกระทรวงเกษตรและสหกรณ์ มีกําหนดการเดินทางลงพื้นที่ เพื่อเตรียมความพร้อมพิธีเปิดโครงการอ่างเก็บน้ํานฤบดินทรจินดา ตําบลแก่งดินสอ อําเภอนาดี จังหวัดปราจีนบุรีด้วย
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-รัฐมนตรีประจำสำนักนายกรัฐมนตรีติดตามสมเด็จพระมหาวีรวงศ์ เลขานุการสมเด็จพระสังฆราช  เดินทางลงพื้นที่ตรวจเยี่ยมโรงทานในพระดำริสมเด็จพระสังฆราช ในพื้นที่จังหวัดสุพรรณบุรี
วันพฤหัสบดีที่ 4 มิถุนายน 2563
รัฐมนตรีประจําสํานักนายกรัฐมนตรีติดตามสมเด็จพระมหาวีรวงศ์ เลขานุการสมเด็จพระสังฆราช  เดินทางลงพื้นที่ตรวจเยี่ยมโรงทานในพระดําริสมเด็จพระสังฆราช ในพื้นที่จังหวัดสุพรรณบุรี
รัฐมนตรีประจําสํานักนายกรัฐมนตรีติดตามสมเด็จพระมหาวีรวงศ์ เลขานุการสมเด็จพระสังฆราช  เดินทางลงพื้นที่ตรวจเยี่ยมโรงทานในพระดําริสมเด็จพระสังฆราช ในพื้นที่จังหวัดสุพรรณบุรี
วันนี้ (พฤหัสบดีที่ 4 มิถุนายน 2563) นายเทวัญ ลิปตพัลลภ รัฐมนตรีประจําสํานักนายกรัฐมนตรี พร้อมด้วย นายณัฏฐชัย ศรีรุ่งสุขพินิจ ที่ปรึกษารัฐมนตรีประจําสํานักนายกรัฐมนตรี นายณรงค์ ทรงอารมณ์ ผู้อํานวยการสํานักงานพระพุทธศาสนาแห่งชาติ และคณะ ติดตามสมเด็จพระมหาวีรวงศ์ เลขานุการสมเด็จพระสังฆราช เดินทางลงพื้นที่ตรวจเยี่ยมโรงทาน ในพระดําริของ เจ้าพระคุณ สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก ที่ทรงห่วงใยประชาชนผู้ได้รับผลกระทบจากสถานการณ์แพร่ระบาดเชื้อไวรัสโควิด-19 ในพื้นที่ จ.สุพรรณบุรี
โดยจุดแรก คณะเดินทางไปยังวัดสาลี อ.บางปลาม้า จ.สุพรรณบุรี โดยมีนายนิมิต วันไชยธนวงศ์ ผู้ว่าราชการจังหวัดสุพรรณบุรี และข้าราชการในพื้นที่ต้อนรับ เมื่อเดินทางถึงสมเด็จพระมหาวีรวงศ์จุดธูปเทียนบูชาพระรัตนตรัย รัฐมนตรีประจําสํานักนายกรัฐมนตรีถวายสักการะพระรูปสมเด็จพระสังฆราช และถวายธูปเทียนแพสมเด็จพระมหาวีรวงศ์ จากนั้น นายเดชา ก่อเกิด ผู้อํานวยการสํานักงานพระพุทธศาสนาจังหวัดสุพรรณบุรี กล่าวรายงาน โดยที่ผ่านมาโรงทานวัดสาลีได้ดําเนินการแจกจ่ายถุงยังชีพแก่ประชาชนผู้ได้รับผลกระทบจากสถานการณ์แพร่ระบาดเชื้อไวรัสโควิด-19 ไปแล้ว จํานวน 2,100 ชุด และแจกจ่ายข้าวกล่องให้แก่ประชาชน จํานวน 1,000 กล่อง ส่วนในวันนี้ได้แจกจ่ายถุงยังชีพให้ประชาชนที่เป็นผู้ป่วยที่มีภาวะพึ่งพิง (ผู้ป่วยติดเตียง) ผู้สูงอายุ และผู้มีอุปการะคุณกับทางวัด จํานวน 250 ชุด โดยสมเด็จพระมหาวีรวงศ์และรัฐมนตรีประจําสํานักนายกรัฐมนตรีได้ร่วมมอบถุงยังชีพแก่ประชาชนก่อนเดินทางต่อไปยังวัดสําปะซิว
จุดที่สองคณะเดินทางไปยังวัดสําปะซิว อ.เมือง จ.สุพรรณบุรี ซึ่งเป็นวัดในพื้นที่ชุมชน มีประชาชนอาศัยบริเวณรอบวัดเป็นจํานวนมาก โดยที่ผ่านมาคณะสงฆ์อําเภอเมืองสุพรรณบุรีได้จัดตั้งโรงทาน สนองพระดําริสมเด็จพระสังฆราช มอบถุงยังชีพ จํานวน 1,000 ถุง และแจกจ่ายข้าวกล่อง จํานวน 3,100 กล่อง โดยได้รับการสนับสนุนจากภาคเอกชนร่วมบริจาคสิ่งของสมทบ และในวันนี้สมเด็จพระสังฆราช ได้เมตตาโปรดให้สมเด็จพระมหาวีรวงศ์ เดินทางมามอบถุงยังชีพแก่ประชาชน จํานวน 100 ถุง
รัฐมนตรีประจําสํานักนายกรัฐมนตรี กล่าวว่า ปัจจุบันได้รับรายงานจากสํานักงานพระพุทธศาสนาแห่งชาติ มีการจัดตั้งโรงทานตามพระดําริสมเด็จพระสังฆราชทั่วประเทศแล้ว 1,005 แห่ง ช่วยเหลือประชาชนเฉลี่ยวันละ 301,500 คน ซึ่งได้รับการสนับสนุนจากภาคประชาชน เป็นการสะท้อนว่าทุกวันนี้วัดยังเป็นที่พึ่งและเป็นศูนย์กลางของประชาชน ขณะที่ตนได้ติดตามการดําเนินงานแจกจ่ายสิ่งของของโรงทาน โดยต้องเป็นไปตามมาตรฐานของกระทรวงสาธารณสุข ต้องจัดให้มีจุดคัดกรอง เว้นระยะห่างทางสังคม และทุกคนต้องสวมใส่หน้ากากอนามัย เพื่อป้องกันการแพร่กระจายของเชื้อไวรัสโควิด-19
......................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รองนายกรัฐมนตรี นายอนุทินฯ ผลักดันค่าเสี่ยงภัย  อสม. เพื่อเป็นกำลังใจในการปฏิบัติหน้าที่ของ อสม. ทั่วประเทศ
วันพุธที่ 29 กรกฎาคม 2563
รองนายกรัฐมนตรี นายอนุทินฯ ผลักดันค่าเสี่ยงภัย  อสม. เพื่อเป็นกําลังใจในการปฏิบัติหน้าที่ของ อสม. ทั่วประเทศ
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข  ผลักดันค่าเสี่ยงภัย  อสม. เพื่อเป็นกําลังใจในการปฏิบัติหน้าที่ของ อสม. ทั่วประเทศ
วันนี้ (29 ก.ค.63) เวลา 08.00 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข นายสาธิต ปิตุเตชะ รัฐมนตรีช่วยว่าการกระทรวงสาธารณสุข และ นพ.ธเรศ กรัษนัยรวิวงค์ อธิบดีกรมสนับสนุนบริการสุขภาพ (สบส.) ได้ให้ผู้แทนอาสาสมัครสาธารณสุขประจําหมู่บ้าน (อสม.) ทั่วประเทศ จํานวน 50 คน เข้าพบ โอกาสนี้ นายจํารัส คํารอด ประธานชมรม อสม. แห่งประเทศไทย กล่าวขอบคุณรองนายกรัฐมนตรี และรัฐมนตรีว่าการกระทรวงสาธารณสุข ที่ช่วยผลักดันดูแล อสม. ทั่วประเทศ 1,040,000 คน เพื่อให้ได้รับค่าเสี่ยงภัยคนละ 500 บาท เป็นเวลา 19 เดือน เพื่อเป็นขวัญกําลังใจในการปฏิบัติหน้าที่
โอกาสนี้ รองนายกรัฐมนตรีชื่นชมการทํางานของ อสม. ที่ทุ่มเทเสียสละและเป็นกําลังสําคัญในการดูแลประชาชน ให้ความรู้และคําแนะนําในการป้องกันควบคุมโรคโควิด-19 จนได้รับการยกย่องจากต่างประเทศในการดูแลป้องกันโรคโควิด-19 ของไทยอีกด้วย ทั้งนี้ ขอย้ําว่ากระทรวงสาธารณสุข จะช่วยกันผลักดันค่าเสี่ยงภัย อสม.คนละ 500 บาท เป็นเวลา 19 เดือน เป็นการช่วยบรรเทาภาระค่าใช้จ่ายในการให้บริการดูแลประชาชนต่อไป
ขณะที่ รัฐมนตรีช่วยว่าการกระทรวงสาธารณสุข ได้กล่าวย้ําว่าการเรื่องค่าเสี่ยงภัย อสม.คนละ 500 บาท เป็นเวลา 19 เดือน เป็นผลจากการทํางานอย่างเต็มที่ของ อสม. ทุกคน และถูกจัดอันดับความสําคัญเป็นอันดับแรกของงบประมาณ พ.ร.ก.เงินกู้ 45,000 ล้านบาท ย้ํา อสม. เป็นการทํางานจิตอาสา แต่การตอบแทนค่าเสี่ยงภัยเป็นการช่วยเหลือตามสถานการณ์ที่ทุกคนทํางานจนเป็นผลสําเร็จเป็นที่ประจักษ์ชัดของสังคมและต่างประเทศ มั่นใจว่า คณะรัฐมนตรีจะพิจารณาอย่างจริงจัง
ทั้งนี้ นายจํารัส คํารอด ประธานชมรม อสม. แห่งประเทศไทย ขอบคุณรองนายกรัฐมนตรีและรัฐมนตรีว่าการกระทรวงสาธารณสุข และรัฐมนตรีช่วยว่าการกระทรวงสาธารณสุข ที่ช่วยผลักดันในเรื่องค่าเสี่ยงภัยดังกล่าวให้กับ อมส. ทั่วประเทศ มติคณะรัฐมนตรีจะออกมาอย่างไร อสม.ก็พร้อมที่ปฏิบัติหน้าที่ในการดูแลประชาชนเพราะการทํางานจิตอาสาเพื่อประเทศชาติเป็นงานที่ยิ่งใหญ่แล้ว
---------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รองนายกรัฐมนตรี เป็นประธานแถลงข่าวและลงนามในสัญญาการเป็นเจ้าภาพการจัดการแข่งขันรถจักรยานยนต์ชิงแชมป์โลก
วันศุกร์ที่ 1 กันยายน 2560
รองนายกรัฐมนตรี เป็นประธานแถลงข่าวและลงนามในสัญญาการเป็นเจ้าภาพการจัดการแข่งขันรถจักรยานยนต์ชิงแชมป์โลก
รองนายกรัฐมนตรี เป็นประธานแถลงข่าวและลงนามในสัญญาการเป็นเจ้าภาพการจัดการแข่งขันรถจักรยานยนต์ชิงแชมป์โลก
วันนี้ (31 สิงหาคม พ.ศ. 2560) พลเอก ธนะศักดิ์ ปฏิมาประกร รองนายกรัฐมนตรี เป็นประธานแถลงข่าวและลงนามในสัญญาการเป็นเจ้าภาพการจัดการแข่งขันรถจักรยานยนต์ชิงแชมป์โลก รายการ โมโต จีพี ไทยแลนด์ 2561 – 2563 ณ ห้องประชุมชั้น 25 อาคารเฉลิมพระเกียรติ 7 รอบ พระชนมพรรษา การกีฬาแห่งประเทศไทย
โดยพิธีลงนามสัญญาระหว่างการกีฬาแห่งประเทศไทยและบริษัท ดอนน่า สปอร์ต เจ้าของลิขสิทธิ์ ในครั้งนี้ จะเป็นจุดเริ่มต้นในความร่วมมือของภาครัฐและภาคเอกชน ในทุกภาคส่วน ซึ่งรัฐบาลพร้อมที่จะให้การสนับสนุนการจัดการแข่งขันฯ อย่างเต็มที่
รัฐบาลไทย-ข่าวทำเนียบรัฐบาล-กระทรวงยุติธรรม จัดประชุมคณะกรรมการสถาบันอนุญาโตตุลาการ ครั้งที่ ๖/๒๕๖๒ เพื่อพิจารณาแผนการดำเนินงานปี ๒๕๖๓
วันอังคารที่ 27 สิงหาคม 2562
กระทรวงยุติธรรม จัดประชุมคณะกรรมการสถาบันอนุญาโตตุลาการ ครั้งที่ ๖/๒๕๖๒ เพื่อพิจารณาแผนการดําเนินงานปี ๒๕๖๓
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะกรรมการสถาบันอนุญาโตตุลาการ ครั้งที่ ๖/๒๕๖๒
ในวันจันทร์ที่ ๒๖ สิงหาคม ๒๕๖๒ เวลา ๑๓.๓๐ น. ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะกรรมการสถาบันอนุญาโตตุลาการ ครั้งที่ ๖/๒๕๖๒ โดยมีคณะกรรมการผู้ทรงคุณวุฒิ และผู้แทนจากหน่วยงานที่เกี่ยวข้อง เข้าร่วมประชุม
โดยที่ประชุมได้พิจารณาแผนยุทธศาสตร์และแผนปฏิบัติงาน ประจําปี ๒๕๖๓ และแบบประเมินตนเองของคณะกรรมการ ประจําปีงบประมาณ ๒๕๖๒ ตามที่สํานักงานคณะกรรมการพัฒนาระบบราชการ (กพร.) กําหนด รวมทั้งพิจารณาจัดหาบุคคลภายนอกเป็นผู้สอบบัญชีของสถาบันอนุญาโตตุลาการ และการแต่งตั้งคณะกรรมการคณะอนุญาโตตุลาการ แทนคณะกรรมการฯ ชุดเดิมที่ได้ดํารงตําแหน่งครบวาระ
รัฐบาลไทย-ข่าวทำเนียบรัฐบาล-หารือความร่วมมือด้านการศึกษากับสาธารณรัฐเกาหลี
วันศุกร์ที่ 24 กุมภาพันธ์ 2560
หารือความร่วมมือด้านการศึกษากับสาธารณรัฐเกาหลี
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ ให้การต้อนรับและหารือความร่วมมือด้านการศึกษากับบนายโน ควัง-อิล (H.E. Mr Noh Kwang-Il) เอกอัครราชทูตสาธารณรัฐเกาหลีประจําประเทศไทย
พร้อมด้วยนายชัยพฤกษ์ เสรีรักษ์ ปลัดกระทรวงศึกษาธิการ และนางสาวนงศิลินี โมสิกะ ผู้อํานวยการสํานักความสัมพันธ์ต่างประเทศ
นพ.ธีระเกียรติ เจริญเศรษฐศิลป์กล่าวว่า ขอแสดงความชื่นชมสาธารณรัฐเกาหลี ซึ่งเป็นประเทศที่มีระบบการศึกษาที่ดีระดับโลก เพราะจากผลการประเมินตามโครงการPISAของเกาหลีใต้ครั้งล่าสุด พบว่ามีผลคะแนนสูงกว่าค่าเฉลี่ยของOECDทุกรายวิชาทั้งคณิตศาสตร์ วิทยาศาสตร์ และการอ่าน หากทั้งสองประเทศได้มีโอกาสแลกเปลี่ยนประสบการณ์กัน จะเป็นประโยชน์ต่อการพัฒนาคุณภาพการศึกษาของไทย จึงเสนอให้เกิดความร่วมมือโครงการ "โรงเรียนพี่โรงเรียนน้อง (Sister School)" ทั้งโรงเรียนของรัฐและโรงเรียนเอกชน เพื่อเปิดโอกาสให้นักเรียนไทยได้เรียนรู้ระบบการเรียนการสอนของเกาหลีใต้
นายโน ควัง-อิลกล่าวว่า เกาหลีใต้ยินดีให้การสนับสนุนข้อเสนอโครงการโรงเรียนพี่โรงเรียนน้อง กับโรงเรียนของประเทศไทย โดยจะมอบให้ผู้อํานวยการศูนย์การศึกษาเกาหลีใต้ประจําประเทศไทยได้หารือกับผู้แทนของกระทรวงศึกษาธิการต่อไป โดยอาจจะเริ่มดําเนินการจากโรงเรียนที่เปิดสอนภาษาเกาหลีเป็นอันดับแรก และหากประสบความสําเร็จ อาจขยายจํานวนให้มากขึ้นในอนาคต
นายโน ควัง-อิล กล่าวด้วยว่าเกาหลีใต้ให้ความสําคัญของการศึกษาเป็นอย่างมาก เพราะเป็นปัจจัยสําคัญในการพัฒนาทรัพยากรบุคคลของประเทศ ซึ่งที่ผ่านมาเกาหลีใต้มีบุคคลที่ยากจนจํานวนมากที่ประสบความสําเร็จในชีวิต อันเป็นผลมาจากการได้รับการศึกษาที่ดี
รัฐบาลไทย-ข่าวทำเนียบรัฐบาล-1 ต.ค.61 โรงพยาบาลในสังกัด สธ.ทั่วประเทศ รณรงค์ใช้ถุงผ้าใส่ยาผู้ป่วย
วันเสาร์ที่ 28 กรกฎาคม 2561
1 ต.ค.61 โรงพยาบาลในสังกัด สธ.ทั่วประเทศ รณรงค์ใช้ถุงผ้าใส่ยาผู้ป่วย
กระทรวงสาธารณสุข ให้โรงพยาบาลในสังกัดทั่วประเทศ รณรงค์ใช้ถุงผ้าใส่ยาให้ผู้ป่วย ตั้งแต่ 1 ตุลาคม 2561 เป็นต้นไป
กระทรวงสาธารณสุข ให้โรงพยาบาลในสังกัดทั่วประเทศ รณรงค์ใช้ถุงผ้าใส่ยาให้ผู้ป่วย ตั้งแต่ 1 ตุลาคม 2561 เป็นต้นไป ขอความร่วมมือประชาชนนําถุงผ้าเมื่อมารับบริการ พร้อมเชิญชวนประชาชน ผู้ประกอบการ บริจาคถุงผ้าได้ที่โรงพยาบาลใกล้บ้าน ร่วมกันลดการใช้พลาสติก ลดโลกร้อน
นายแพทย์เจษฎา โชคดํารงสุข ปลัดกระทรวงสาธารณสุข ให้สัมภาษณ์ว่า ศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข มีนโยบายตั้งแต่ 1 ตุลาคม 2561 ให้โรงพยาบาลในสังกัดทุกแห่ง รณรงค์ใช้ถุงผ้าใส่ยาให้ผู้ป่วยแทนการใช้ถุงหิ้วพลาสติก และขอความร่วมมือผู้ป่วย ประชาชนนําถุงผ้ามาใส่ยาเมื่อมารับบริการที่โรงพยาบาลทุกครั้ง เพื่อลดการใช้พลาสติก ลดภาวะโลกร้อน ตามนโยบายโรงพยาบาลเป็นมิตรกับสิ่งแวดล้อม (GREEN & CLEAN Hospital) ที่เน้นการบริหารจัดการสิ่งแวดล้อมภายในโรงพยาบาล ไม่ให้ส่งผลกระทบต่อชุมชนและโลก โดยเฉพาะปัญหาขยะพลาสติกที่เกิดขึ้นปีละ 2 ล้านตัน และมีแนวโน้มเพิ่มขึ้นอย่างต่อเนื่อง บางชนิดมีสารประกอบที่อันตรายต่อสุขภาพและสิ่งแวดล้อม บางชนิดไม่สามารถนํากลับมาใช้ใหม่ได้ เนื่องจากใช้ระยะเวลาในการย่อยสลายตามธรรมชาตินานถึง 450 ปี เกิดผลกระทบต่อสิ่งแวดล้อมและระบบนิเวศ
“ขณะนี้ โรงพยาบาลหลายแห่งได้เริ่มดําเนินการแล้วเช่น โรงพยาบาลพระนั่งเกล้า โรงพยาบาลราชบุรี โรงพยาบาลนครปฐม รวมทั้งสถาบันและโรงพยาบาลสังกัดกรมการแพทย์ ซึ่งได้รับความร่วมมือจากผู้ป่วยเป็นอย่างดี และขอเชิญชวนประชาชน ผู้ประกอบการ ร่วมรักษ์สิ่งแวดล้อมด้วยการบริจาคถุงผ้าได้ที่โรงพยาบาลใกล้บ้าน เพื่อร่วมกันลดขยะพลาสติกในสิ่งแวดล้อม” นายแพทย์เจษฎากล่าว
******************************** 28 กรกฎาคม 2561
รัฐบาลไทย-ข่าวทำเนียบรัฐบาล-รัฐมนตรีช่วยว่าการกระทรวงโทรคมนาคมและการสื่อสารมวลชนแห่งสหพันธรัฐรัสเซีย เข้าเยี่ยมคารวะ รัฐมนตรีประจำสำนักนายกรัฐมนตรี
วันศุกร์ที่ 17 กุมภาพันธ์ 2560
รัฐมนตรีช่วยว่าการกระทรวงโทรคมนาคมและการสื่อสารมวลชนแห่งสหพันธรัฐรัสเซีย เข้าเยี่ยมคารวะ รัฐมนตรีประจําสํานักนายกรัฐมนตรี
รัฐมนตรีช่วยว่าการกระทรวงโทรคมนาคมและการสื่อสารมวลชนแห่งสหพันธรัฐรัสเซีย เข้าเยี่ยมคารวะ รัฐมนตรีประจําสํานักนายกรัฐมนตรี
วันนี้(14 ก.พ. 2560) เวลา 15.00 น. นายอเล็กซี่ โวลิน (H.E. Mr. Alexey Volin) รัฐมนตรีช่วยว่าการกระทรวงโทรคมนาคมและการสื่อสารมวลชนแห่งสหพันธรัฐรัสเซีย เข้าเยี่ยมคารวะนายออมสิน ชีวะพฤกษ์ รัฐมนตรีประจําสํานักนายกรัฐมนตรี ณ ห้องรับรอง 1 ตึกบัญชาการ 1 ทําเนียบรัฐบาล สรุปสาระสําคัญดังนี้
รัฐมนตรีประจําสํานักนายกรัฐมนตรีกล่าวต้อนรับรัฐมนตรีช่วยว่าการกระทรวงโทรคมนาคมและการสื่อสารมวลชนรัสเซียในโอกาสเดินทางเยือนไทย โดยทั้งสองฝ่ายได้หารือถึงความสัมพันธ์ทวิภาคีไทยและรัสเซีย ซึ่งปี 2560 เป็นปีครบรอบ 120 ปีของการสถาปนาความสัมพันธ์ทางการทูตระหว่างกัน รัฐมนตรีประจําสํานักนายกรัฐมนตรีและรัฐมนตรีช่วยว่าการกระทรวงโทรคมนาคมและการสื่อสารมวลชนรัสเซียจึงเห็นพ้องว่าปีนี้มีความพิเศษอย่างยิ่ง ที่ทั้งสองฝ่ายจะจัดกิจกรรมเพื่อฉลองโอกาสดังกล่าวทั้งในไทยและรัสเซีย รวมถึงกระชับความสัมพันธ์และขยายความความร่วมมือด้านสื่อสารมวลชนระหว่างไทย – รัสเซียเกิดผลเป็นรูปธรรมและประโยชน์แก่ทั้งสองประเทศ
ทั้งสองฝ่ายได้หารือถึงความร่วมมือด้านสื่อสารมวลชน โดยขณะนี้ไทยกับรัสเซียอยู่ระหว่างการจัดทําร่างความตกลงว่าด้วยความร่วมมือด้านการสื่อสารมวลชน (Draft Agreement on Cooperation in the Field of Mass Communication) รัฐมนตรีประจําสํานักนายกรัฐมนตรีและรัฐมนตรีช่วยว่าการกระทรวงโทรคมนาคมและการสื่อสารมวลชนรัสเซียต่างหวังเป็นอย่างยิ่งว่า ความตกลงฯ จะทําให้เกิดการแลกเปลี่ยนข้อมูลข่าวสาร รายการข่าวและสารคดี รวมถึงการแลกเปลี่ยนความรู้และเทคโนโลยีระหว่างสํานักข่าวของไทยและรัสเซีย ทําให้เกิดการเผยแพร่ข้อมูลข่าวสารที่เป็นประโยชน์และสร้างการรับรู้ทางวัฒนธรรมและความเป็นอยู่ของทั้งสองประเทศมากยิ่งขึ้น ซึ่งส่งผลดีต่อความสัมพันธ์ระหว่างไทย-รัสเซียและบรรยากาศการท่องเที่ยวของทั้งสองประเทศอีกด้วย